
Aizsardzības, iekšlietu un korupcijas novēršanas komisija
Likumprojekts pirmajam lasījumam

Grozījumi Imigrācijas likumā  (Nr.1536/Lp14)

	Attiecīgo pantu spēkā esošā redakcija
	Likumprojekta redakcija

	1
	2

	
	Izdarīt Imigrācijas likumā šādus grozījumus:

	1.pants. (1) Likumā ir lietoti šādi termini:
1) [..]
26) studējošais — trešās valsts pilsonis, kurš ir uzņemts pilna laika studijām Latvijas Republikā akreditētā augstskolā vai koledžā, kas var izsniegt valsts atzītus diplomus, un kura izvēlētais studiju virziens, uzsākot studijas, ir akreditēts;
27) [..]
(2) [..]
	1. Aizstāt 1. panta 26. punktā vārdus “vai koledžā” ar vārdiem “pirmā, otrā vai trešā cikla augstākās izglītības programmā”.

	15. pants. (1) [..]
(3) Pārvalde ir tiesīga pieņemt lēmumu par aizliegumu fiziskajai vai juridiskajai personai uzaicināt ārzemnieku, ja konstatēts, ka pēdējā gada laikā:
1) [..]
5) 30 procentu vai vairāk no augstākās izglītības institūcijas iepriekšējā kalendāra gadā uzaicinātajiem studējošajiem saņēmuši ilgtermiņa vīzas atteikumu, izņemot augstākās izglītības institūcijas, kurās vīzu pieteikumu skaits gadā ir mazāks par 10, — uz laiku līdz trim gadiem.
(4) [..]
	2. Papildināt 15. panta trešās daļas 5. punktu aiz skaitļa “10” ar vārdiem “vai augstākās izglītības institūcijas darbībā ir konstatēti normatīvo aktu pārkāpumi ārvalstu studentu atlasē un studiju procesa uzraudzības jomā.”

	27. pants. (1) Termiņuzturēšanās atļauju šajā likumā noteiktajā kārtībā ārzemniekam ir tiesības pieprasīt:
1) [..]
21) uz laiku līdz diviem gadiem, ja ārzemnieks pieprasa termiņuzturēšanās atļauju saistībā ar pilna laika studijām Latvijas Republikā akreditētā augstskolā vai koledžā;
22) [..]
(2) [..]
	3. Aizstāt 27. panta pirmās daļas 21. punktā vārdus “vai koledžā” ar vārdiem “pirmā, otrā vai trešā cikla augstākās izglītības programmā”.

	35. pants. Pastāvīgās uzturēšanās atļaujas izsniegšanu atsaka, ja:
1) ārzemnieks neatbilst kādam no šā likuma 31. pantā minētajiem nosacījumiem;
2) ārzemnieks nav iesniedzis visus nepieciešamos dokumentus un Pārvalde attiecīgo informāciju nevar iegūt pati;
3) ārzemnieks sniedzis nepatiesas ziņas vai iesniegtie dokumenti ir iegūti prettiesiski, tie ir bojāti, viltoti, tajos ir izdarītas sākotnējā satura izmaiņas vai tiesību aktos neparedzētas atzīmes;
4) kompetentā valsts iestāde ir sniegusi atzinumu, kas ir par pamatu tam, lai ārzemniekam aizliegtu ieceļot un uzturēties Latvijas Republikā;
5) ārzemnieks ir saņēmis uzturēšanās atļauju Latvijas Republikā uz mācību vai studiju laiku akreditētā izglītības iestādē vai saskaņā ar šā likuma 27. panta pirmās daļas 24. punktā noteikto;
6) ārzemnieks ir pieprasījis starptautisko aizsardzību Latvijas Republikā un attiecībā uz iesniegumu vēl nav pieņemts galīgais lēmums. Šo nosacījumu nepiemēro, ja ārzemnieks atbilst šā likuma 31. pantā noteiktajam;
7) ārzemnieks ir pieprasījis pagaidu aizsardzību Latvijas Republikā vai viņam ir piešķirta pagaidu aizsardzība Latvijas Republikā;
8) ārzemnieks nav ievērojis šā likuma 31. panta astotajā daļā minēto termiņu, izņemot gadījumu, kad ārzemnieks var pierādīt, ka termiņš nokavēts attaisnojoša iemesla dēļ;
9) kompetentas valsts iestādes konstatējušas, ka ārzemnieks ir publiski slavinājis, noliedzis vai attaisnojis genocīdu, noziegumu pret cilvēci, noziegumu pret mieru, kara noziegumu, ir sniedzis būtisku finansiālu, materiālu, propagandisku, tehnoloģisku vai cita veida atbalstu personām vai valstīm, kas grauj vai apdraud demokrātisku valstu teritoriālo integritāti, suverenitāti un neatkarību vai konstitucionālo iekārtu, vai arī ārzemnieks pats ir veicis šādu darbību vai ir citādi rīkojies pretēji valsts drošības vai sabiedriskās kārtības un drošības interesēm.

	4. Papildināt 35. pantu ar 10. punktu šādā redakcijā:
“10) ārzemnieks pieprasa termiņuzturēšanās atļauju studijām pēc 31.oktobra vai 31.marta studiju uzsākšanas gadā”.

	48. pants. (1) [..]
(3) Šā panta pirmā daļa neattiecas uz ārzemnieku, kurš:
1) [..]
3) uzturas Latvijas Republikā saistībā ar pilna laika studijām Latvijas Republikā akreditētā augstskolā vai koledžā vai saistībā ar izglītojamo apmaiņu;
4) [..]
(4) [..]
	5. Izslēgt 48. panta trešās daļas 3. punktā vārdus “vai koledžā”.

	XIV nodaļa
Administratīvie pārkāpumi imigrācijas jomā un kompetence administratīvo pārkāpumu procesā

	6. Papildināt XIV nodaļu ar 1241. pantu šādā redakcijā:
“124.1 pants. Par uzaicinātāja informēšanas pienākuma nepildīšanu noteiktajā termiņā piemēro naudas sodu fiziskajai vai juridiskajai personai no sešsimt līdz tūkstoš naudas soda vienībām.”

	129. pants. (1) Administratīvā pārkāpuma procesu par šā likuma 119., 120., 121., 122., 123., 124., 125. un 128. pantā minētajiem pārkāpumiem veic Valsts robežsardze.
(2) Administratīvā pārkāpuma procesu par šā likuma 118., 119., 124., 125., 126. un 127. pantā minētajiem pārkāpumiem veic Pārvalde.
(3) Administratīvā pārkāpuma procesu par šā likuma 120. pantā minēto pārkāpumu veic Valsts policija.
	7. Papildināt 129. panta pirmo un otro daļu aiz skaitļa “124.” ar skaitli “124.1”.

8. Papildināt 129. pantu ar ceturto daļu šādā redakcijā:
“(4) Administratīvā pārkāpuma procesu par šā likuma 124.1 pantā minēto pārkāpumu akreditētā izglītības iestādē līdz administratīvā pārkāpuma lietas izskatīšanai veic Izglītības kvalitātes valsts dienests. Administratīvā pārkāpuma lietu izskata Pārvalde.”

	Pārejas noteikumi
1. [..]
22. [..]
	9. Papildināt pārejas noteikumus ar 23. punktu šādā redakcijā:
“23. Ārzemniekam, kas uzsācis studijas īsā cikla profesionālās augstākās izglītības programmā Latvijas Republikā akreditētā augstskolā vai koledžā 2026./2027.mācību gadā ir tiesības turpināt studijas līdz studiju programmas apguves pabeigšanai.

